cyanic-selkie/wikianc huggingface dataset:
Skrynia
Lietuvoje
Skrynios kaip kraitiniai baldai Lietuvoje minimos nuo XVI a., manoma, dvaruose jų būta ir anksčiau. Motinos kraičio skrynia pagal tradiciją atitekdavo vyresniajai dukteriai. Ilgainiui XVIII a. 2 pusėje–XIX a. pradžioje skrynios (ir kuparai) pakeitė tam reikalui naudotus kraitkubilius. Skrynios dažniausiai buvo daromos iš lengvo medžio (eglės, pušies, drebulės), rečiau iš uosio, ąžuolo. Kartais šonai ir antvožas būdavo daromi iš pušinių, dugnas ir kojos – iš ąžuolinių lentų.
Skrynią sudarė skrynios dėžė, pakojos ir antvožas. Dažnai skrynios viduje buvo dėžutė smulkiems daiktams susidėti – prieskrynis. Skrynios buvo kaustomos apkaustais, turėjo užraktą. Skrynios dydis dažnai priklausė nuo užsakovo pageidavimų arba turimos medžiagos. Ilgesnių negu 150 cm ir platesnių bei aukštesnių negu 95 cm skrynių Lietuvoje nepasitaiko. Pačiam baldui ir į jį dedamiems daiktams nuo drėgmės apsaugoti prie skrynios, kuparo ar spintos paprastai buvo pritvirtinamos pakojos. Pirminis skrynių pakojų tipas buvo skersai skrynios dugno galuose prikalamos dvi sijelės. Vėliau pakojas tašydavo iš lentų. Aukštaitijos, Dzūkijos ir Žemaitijos skrynios ir kuparai paprastai kaustomi metalu. Suvalkijoje tik pačios seniausios skrynios buvo kaustomos, vėliau, XIX a. pabaigoje ir XX a. pradžioje ši tradicija išnyko.
Lietuvių skrynios būdavo puošiamos – naudota tapymo, štampavimo arba mišri technika. Ornamentas derinamas prie baldo formos. Dažnai dažoma dviem spalvomis, iš kurių viena vyrauja. Dažytos žaliai, mėlynai, juodai, tamsiai raudonai arba rudai. Vyraujančia spalva nudažomas visas baldo paviršius, o antra spalva priekinėje plokštumoje nudažomi du, rečiau trys ar keturi taisyklingi, dažniausiai stačiakampiai ploteliai – laukai. Pagrindinis tapytinis ornamentas komponuojamas šiuose laukuose, kiti ornamentai išdėstomi tarp laukų ir skrynios antvožo bei galinėse plokštumose. Puoštos augaliniais, dažniausiai gyvybės medžio, dangaus kūnų, dvynių gyvūnų (paukščių, arklių, žalčių) motyvais. Žemaitijoje ir Aukštaitijoje vyraujantis augalinis ornamentas neretai prasideda iš vieno židinio (dažnai iš vazonėlio) ir užpildo beveik visą puošiamą plokštumą.
Kuparas (iš ) – skrynios atmaina; Lietuvoje skryniomis vadinamos plokščiadangtės, o kuparais – gaubtu dangčiu. Iš pradžių buvo turtingųjų miestiečių ir bajorų baldas, vėliau paplito ir tarp valstiečių.
Gardamo seniūnija
Gardamo seniūnija – administracinis-teritorinis vienetas Šilutės rajono savivaldybės rytuose.
Seniūnijoje yra Gardamo ir Šylių paštai, Gardamo pagrindinė mokykla ir Žemaičių Naumiesčio mokyklos-darželio Šylių skyrius, Gardamo, Ramučių ir Šylių med. punktai ir bibliotekos, šv. Roko katalikų (statyta 1932 m.) Gardame ir evangelikų liuteronų (1929 m.) Ramučiuose bažnyčios, paminklinis akmuo Martynui Mažvydui (pastatytas 2001 m.) Laukstėnuose, mėsos perdirbimo įmonė „Linegis“ Gardame, pieno supirkimo įmonė Ramučiuose, Meškinės ir Šiaudėnų girininkijos. Meškinės pedologinis (1988 m.) ir Šiaudėnų botaninis draustinis. Archeologiniai paminklai – Eidaičių, Žakainių, Brokorių piliakalniai, Pypliškės, Gardamo, Šylių kapinynai, XVII a.pradžios Švėkšnos dvaro stiklo dirbtuvės vieta.
Geografija
Gardamo seniūnija ribojasi su Vainuto, Žemaičių Naumiesčio, Šilutės, Saugų, Švėkšnos ir Tenenių (Šilalės rajonas) seniūnijomis. Per seniūniją eina keliai į Švėkšną, Žemaičių Naumiestį, Tenenius, Grabupius. Upės: Tenenys, Šustis, Žvelesys; du tvenkiniai: Ramučių, Šylių. Miškai: Šiaudėnų, Meiželių, Būdvyčių, Meškinės ir kt.
Istorija
XIV a. Gardamo seniūnijos teritorija stipriai nukentėjo nuo kryžiuočių antpuolių. Jų kronikos mini, kad 1304 m. jie sunaikinę Gardamą. XIV a. pabaigoje ši apylinkė buvo tapusi dykra, tik po Melno taikos (1422 m.), likusi prie Prūsijos pasienio, vėl buvo pradėta apgyvendinti iš naujo. Beveik visa dabartinė seniūnijos teritorija vystėsi kaip Kvėdarnos valstybinio dvaro dalis. 1561 m. Valakų inventoriuje įvardijama kaip Gardamo vaitystė, kuriai priklausė trys apylinkės: Gardamo, Vanagių ir Juodžių, kuriuose buvo 91 sodyba.
1864–1904 m. draudžiamą lietuvišką spaudą Gardamo apylinkėse platino knygnešiai J. Freitakas, kunigas P. Grigaliūnas ir kiti. Iki 1912 m. seniūnijos teritorijoje (Voverių kaime) buvo sienos perėjimo punktas. Po II Pasaulinio karo Gardamo apylinkėse veikė Jungtinės Kęstučio (nuo 1948 m. – Kęstučio) apygardos, Geležinio Vilko būrio partizanai. Sovietmečiu seniūnijos gyventojai daugiausia dirbo Ramučio ir Šylių tarybiniuose ūkiuose bei Meškinės girininkijos bei Šiaudėnų meistrystės miškų ūkiuose.
Dabartinė seniūnija įkurta 1995 m.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Žymūs žmonės
Gardamo seniūnijoje gimė:
Brainers
Brainers – Lietuvos rokenrolo/Indie rock muzikos grupė iš Šiaulių.
Istorija
„Brainers“ susikūrė 1996 m. pabaigoje vienoje Šiaulių miesto Pietinio rajono mokyklų. 1999 m. pabaigoje susiformavo dabartinė grupės sudėtis – Paulius (vokalas, gitara, klavišiniai), Jonas (gitara), Evaldas (bosinė gitara) ir Darius (būgnai). Šiuo metu jie labiau žinomi Latvijoje, negu Lietuvoje.
2007 m. „Brainers“ dalyvavo muzikiniame tarptautiname Baltijos šalių gyvos muzikos projekte „Go See Your Neighbour“, prie kurio prisidėjo ir „Mona De Bo“ (Latvija), ir „Honey Power“ (Estija). Gyvo garso koncertai vyko įvairiuose trijų šalių miestuose, įskaitant Šiaulius („Jaunimo centras“) ir Palangą (klubas „Ramybė“) Lietuvoje.
Playboy
„Playboy“ – vienas pačių žinomiausių erotinių leidinių visame pasaulyje. Pirmasis numeris išėjo 1953 m. gruodžio 1 d. su apsinuoginusia Marilyn Monroe ant viršelio. Žurnalą įkūrė Hju Hefneris su kolegomis Čikagoje (JAV). Nuo 2020 m. žurnalas leidžiamas internetu. thumb|left|200px|Žurnalo viršelis Leidinys išeina kas mėnesį JAV (nuo 1972 m. ir kitose šalyse, 2008–2013 m. Lietuvoje), jame spausdinamos apsinuoginusių moterų nuotraukos, taip pat straipsniai apie sportą, madą, kai kurias prekes, įžymybes. Retkarčiais pasitaiko ir erotinės literatūros. Žurnalas laikosi liberalios politikos, jam labiau būdingas „švelniosios“ pornografijos žanras.
2015 m. spalį žurnalo redakcija paskelbė, kad nuo 2016 m. kovo numerio žurnaluose nebebus visiškai nuogų moterų nuotraukų. Laikantis naujos politikos, oficialiai žurnalas skirtas ne jaunesniems nei 13 metų žmonėms. Ši žurnalo politika buvo atšaukta 2017 m. pavasarį ir žurnalas vėl ėmė publikuoti nuogumą.
2020 m. kovą buvo paskelbta, kad šių metų pavasario numeris bus paskutinis spausdintas „Playboy“ numeris. Nuo to laiko žurnalas leidžiamas internetu.
Vaičiuškai
Vaičiuškai – kaimas Jurbarko rajono savivaldybėje, 4 km į pietryčius nuo Stakių, dešiniajame Snietalos krante.
Sistema
Sistema ( 'sustatyta, sudėliota') – susijusių elementų aibė, kuri objektyviai iš aplinkos išsiskiria tuo, kad sistemos elementų ryšiai stipresni ar kokybiškai kitokie nei už sistemos ribų. Sistema pasižymi savybėmis, kurių paskiri ją sudarantys elementai neturi. Sistemos elementas neprivalo būti susijęs su visais kitais šios sistemos elementais, tačiau elementas, nesusijęs nė su vienu, paprastai nelaikomas tos sistemos dalimi.
Sistemoms būdinga hierarchija, jų elementai dažniausiai patys yra sistemos, ir visa sistema yra kokios nors didesnės sistemos elementas. Pavyzdžiui, žmogaus ląstelė susideda iš molekulių (atomų sistemų), pati yra sistema ir taip pat yra organizmo elementas. Techninėms, biologinėms sistemoms taip pat būdingas tikslas, funkcija, kuriai atlikti ji sukurta ar išsivystė bei kurios jos elementai paskirai atlikti negali.
Sistema gali būti tiek materiali (pvz., Saulės sistema), tiek nemateriali (pvz., bioetinių pažiūrų sistema).
Liptaueris
thumb|right|250px|Liptaueris thumb|right|250px|Trapučiai su varškės liptaueriu Liptaueris, Liptovo sūris  – pikantiškas slovakiškas sūrinis užtepas, gaminamas iš avies sūrio ožkos sūrio, varškės sūrio ar grūdėtosios varškės.
Slovakiškoje virtuvėje liptaueris vadinasi šmirkás (iš 'užtepinis sūris'), vengriškoje virtuvėje –  ), serbiškoje virtuvėje –  'chaosiška mišrainė'. Šio patiekalo variantai egzistuoja ir Kroatijoje, Italijoje (ypač Triesto provincijoje), Austrijoje.
Pavadinimas Liptaueris kilęs iš Liptovo miesto (Šiaurės Slovakija) vokiško pavadinimo.
Užtepas liptaueris gali būti gaminamas iš bet kokio minkšto sūrio. Tam tinka varškės sūris, grietinėlės sūris, grūdėtoji varškė, minkšti avies ar ožkos sūriai.
Apie trečdalį tradicinio liptauerio sudaro sūryminis avies sūris brinza. Smulkintas sūris maišomas su vietine rūgščia grietine, sviestu, margarinu ar alumi ir smulkiai kapotais svogūnais. Kaip prieskoniai dedami trinta paprika, šviežios petražolės, kmynų sėklos (sveikos ar maltos).
Pagal kitus receptus į liptauerį reikia dėti garstyčių, Vusteršyro padažo, kaparių, ančiuvių pastos.
Valgomas užteptas ant duonos, skrebučių, krekerių, didriestainių. Liptauerį naudoja ir kaip įdarą šaltiems patiekalams – kimštiems pomidorams, paprikai ar kietai virtiems kiaušiniams.
Rudagalvis kiras
Rudagalvis kiras (Larus ridibundus) – kirinių (Laridae) šeimos paukštis. Maždaug varnos dydžio paukštis, turintis tamsiai rudos spalvos galvą ir už akių siaurą baltą juostelę. Nugara ir sparnai pilki. Trys pirmosios didžiosios plasnojamosios plunksnos baltos, tamsiomis viršūnėmis. Snapas ir kojos raudonos.
Rumbonių Švč. Trejybės bažnyčia
'''Rumbonių Švč. Trejybės bažnyčia''' – bažnyčia, stovinti Rumbonių kaime, už 8 km į šiaurę nuo Alytaus, Nemuno kairiajame krante. Liaudies architektūros formų, turi klasicizmo elementų.
Rudagalvis kiras
thumb|left|270px|Kiro klyksmas
Rumbonių Švč. Trejybės bažnyčia
Istorija
Rumbonių dvaro savininkas Barnabas Kživkovskis 1741 m. pastatydino medinę bažnyčią, 1742 m. įkūrė altariją. 1745 m. įkurta parapija. Varšuvos apeliacinio teismo pirmininkas, Rumbonių dvarininkas Simas Vyšniauskas 1795 m. pastatydino dabartinę medinę bažnyčią.
Rudagalvis kiras
Minta įvairiais bestuburiais, taip pat lesa varliagyvius, įvairias atliekas. Dažnai atskrenda maitintis į sąvartynus, ariamus laukus, ganyklas, pievas. Rudagalvių kirų maistas labai priklauso nuo metų sezoniškumo ir gyvenamosios vietos.
260px|thumb|left|Rudagalvio kiro (Larus ridibundus) dėtis 260px|thumb|left|Rudagalvis kiras (Larus ridibundus) skrydyje
Rumbonių Švč. Trejybės bažnyčia
Istorija
1823 m. pamokslai lietuviškai sakyti tik 2 kartus per metus. Po 1863 m. į Rumbonis paskirtas klebonas Augustinas Radzinskas (buvo iki mirties 1895 m.) katekizmo mokė ir pamokslus sakė lietuviškai. Vikaro, vėliau klebono Juozo Karužos (Rumbonyse 1895–1922 m.) rūpinimusi lenkų kalba bažnyčioje panaikinta. Giedota lietuviškai. Jis suremontavo bažnyčią, sutvarkė kapines. Bažnyčią 1913 m. puošė skulptorius Kazys Kriščiukaitis ir dailininkas Antanas Žmuidzinavičius.
Architektūra
Bažnyčia liaudies architektūros formų, turi klasicizmo elementų, bebokštė, stačiakampio plano, halinė, su šešių kolonų portiku. Vidus trijų navų. Šventoriuje stovi XIX a. medinė varpinė. Bažnyčios kompleksui priklauso ir gretima kapinių koplyčia.
Baleliai (Rokiškis)
Baleliai – viensėdis Rokiškio rajono savivaldybėje, 5 km nuo Panemunio.
Stealth
thumb|200px|JAV KOP bombonešis „[[B-2 Spirit“]] thumb|200px|Švedų KJP [[korvetė „HMS Helsingborg“, kurioje pritaikyta „stealth“ technologija]]
Stealth ( – „nematomas, slaptas“) – technologija, metodų kompleksas, naudojamas karo aviacijoje ir karo laivyboje siekiant sumažinti objektų aptikimo radarais galimybę.
Naudojamos specialios medžiagos ir konstrukcijos sprendimai sumažina radarų siunčiamo signalo atspindžius, todėl objektai beveik neaptinkami radarais.
Vienas pirmųjų lėktuvų su šia arba labai panašia technologija buvo Antrojo pasaulinio karo metu vokiečių kurtas „Horten Ho 229“ (1944 m.).
Dažniausiai ši technologija pritaikoma aviacijoje – karo lėktuvuose, tačiau naudojama ir karo laivuose.
Lėktuvai, kuriems pritaikyta „stealth“ tehnologija:
460 m.
460 m. buvo keliamieji metai, prasidedantys ketvirtadienį pagal Grigaliaus kalendorių.
Įvykiai
Nedatuoti
Gimtadieniai
Nedatuota
Astrologija
thumb|220px|Astrologiniai simboliai ir planetos
Ølstykke FC
Elstiukės FC – Danijos futbolo klubas iš Elstiukės.
Istorija
Klubo ištakos siekia 1918 m. gegužės 18 d., kai buvo įkurtas klubas.
Žaidė žemesniuose divizionuose ir dideliais laimėjimais negali pasigirti.
Astrologija
Remiantis 2005 m. ir 2009 m. apklausų duomenimis, 25 % suaugusiųjų amerikiečių tiki astrologija. Žiniasklaida reguliariai pateikia horoskopus. Tačiau įvairūs aklieji moksliniai tyrimai paneigia astrologijos hipotezes. 1985 m. prestižiniame moksliniame žurnale „Nature“ išspausdintas straipsnis apie gimties horoskopą taip pat paneigė astrologijos hipotezes. Astrologijos „veiksmingumas“ paaiškinamas psichologiniu Barnumo/Forerio efektu.
Ølstykke FC
Stadionas
Namų arena – Elstiukės miesto stadionas, Elstiukė. Stadiono talpa 3 tūkst. žiūrovų.
Spalvinė gama
Mėlyna ir geltona spalvos.
Astrologija
Istorija
Astrologija atsirado Babilonijoje maždaug prieš 5 tūkstančius metų ir išsivystė iš dangaus kūnų tapatinimo su dieviškiosiomis sferomis.
Radiniai
Seniausi astrologiniai piešiniai yra kilę iš Asirijos. Ninevijos griuvėsiuose, tuometinės karaliaus Ašurbanipalo (668–626 m. pr. m. e.) bibliotekos liekanose, buvo rasti dantiraščio tekstai, kurie laikomi seniausiais iki dabar žinomais astrologijos rašytiniais šaltiniais.
Astrologija Babilone, Egipte, Graikijoje
220px|thumb|[[Zodiakas VI a. Beit Alfos sinagogoje ,Izraelis.]]
Dvylika zodiako ženklų (Avinas, Tauras, Dvyniai, Vėžys, Liūtas, Mergelė, Svarstyklės, Skorpionas, Šaulys, Ožiaragis, Vandenis, Žuvys) yra sukurti Babilono žynių 700 m. pr. m. e.
Apie 600 m. pr. m. e. Babilono astrologija išplito po Egiptą, Graikiją ir kitas Vidurio Rytų valstybes.
420 m. pr. m. e. Demokritas išpopuliarino astrologiją po visą Graikiją. Zodiako ženklams duoti graikiški vardai. Antikoje astronomijos ir astrologijos ribos buvo neaiškios.
Astrologija ir astronomija buvo naudojamasi ir senajame Egipte. Egipto astronomai visų pirma buvo užsiėmę laiko skaičiavimu: kalendoriniai metai visada prasidėdavo reguliariai užeinančiu Nilo potvyniu ir turėdavo 356 dienas, metai buvo skirstomi į 12 mėnesių, kurių kiekvienas turėjo trisdešimt dienų ir dar penkias papildomas dienas. Egipto astrologai jau sudarinėjo dienos horoskopus.
Astrologija taip pat buvo paplitusi ir senovės Graikijoje. Apie 150 m. e. m. Klaudijus Ptolemėjus parašė standartinį astrologijos veikalą „Tetrabiblos“. Jo Pasaulio modelis su Žeme viduryje ir aplink ją sferomis judančiomis (tuo metu žinomomis) septyniomis planetomis, prie kurių buvo priskiriamos Saulė ir Mėnulis, iki XVI šimtmečio buvo laikomas astronominiu dėsniu.
Astrologija Kinijoje
Paraleliai, bet savo keliu astrologija vystėsi ir Kinijoje. Kinai atrado 12 metų Saulės aktyvumo ciklą (iš tiesų Saulės aktyvumo ciklas susideda iš dviejų dalių ir trunka 22–24 metus), kuo ir paremta jų astrologijos sistema: 12 metinių ženklų ir 5 elementai sudaro 60 metų ciklą (tiek metų sulaukęs žmogus Japonijoje gali dėvėti raudoną kimono).
Dabartis
Sudarant horoskopus, remiamasi individualiais tyrimais, paplitusiomis senovės Asirijos, Egipto ir Babilono žynių idėjomis, Helenistinės astrologijos bei alchemine tradicija, senovės žinios jungiamos su dabarties įžvalgomis.
Astrologija prisidėjo tiriant Saulės sistemos sandarą, planetų fizinę prigimtį, visatos struktūrą ir evoliuciją. Astrologijoje naudojami planetų simboliai dažnai koduoja visai su tom planetom nesusijusius, bet amžių eigoje pastebėtus gamtos ritmų dėsningumus.
Astrologai tebesiremia geocentrine sistema, kurią sukūrė Ptolemėjus mūsų eros pradžioje, surašė ir horoskopų interpretacijos taisykles, kurios nepakito iki šiol. Be to, Rytų šalyse egzistuoja ir kitos astrologinės taisyklės.
Varnutė (reikšmės)
Varnute vadinama:
Česukai
Česukai – kaimas Varėnos rajono savivaldybės vakarinėje dalyje, Dzūkijos nacionaliniame parke, Merkio krašovaizdžio draustinyje, 1 km į pietus nuo Merkinės. Įsikūręs Nemuno upės slėnyje, Nemuno dešiniajame krante. Iš šiaurės kaimą supa Merkys, aplink plyti miškai. Kaimas pasiekiamas siauru miško keliuku, atsišakojančiu nuo plento.
Istorija
XIX a. pab. kaimas dar vadintas Užmerkiais (Zamereczanka).
Piramidė
thumb|left|Česukų piramidė
Kaimas garsus Povilo ir Onutės Žėkų sodyboje pastatyta piramidės formos konstrukcija, vadinama Merkinės arba Česukų piramide, „Širdžių šventove“. Piramidė pastatyta 2003 m. Ji yra žinoma dėl savo tariamų energetinių galių, kaip teigiama, gydančių ligas, suteikiančių dvasinę pusiausvyrą, todėl yra gausiai lankoma. 2009 m. už lankytojų aukas pastatytas 12,5 m aukščio ir 22 m skersmens stiklinis kupolas bei 3 kryžiai (priešais piramidę). Piramidė yra įtraukta į savivaldybės lankomų vietų sąrašą, ją kasmet aplanko apie 50 tūkst. žmonių.
thumb|left|240px|Kryžiai priešais piramidę thumb|left|350px|Česukai žvelgiant iš Merkinės
Melnytėlė (Jonava)
Melnytėlė – šiaurės vakarinė Jonavos miesto dalis, ties P. Vaičiūno gatve į šiaurę nuo Juodmenos upelio. Pietuose prieina Varnutė. Tai buvusi pietvakarinė Melnytėlės kaimo dalis.
Arūnas Gumuliauskas
Arūnas Gumuliauskas (g. 1958 m. rugpjūčio 10 d. Kaune) – Lietuvos pedagogas, istorikas.
Biografija
1981 m. baigė Vilniaus universitetą. 1984–1987 m. mokėsi šio universiteto aspirantūroje. 1987 m. apgynė kandidatinę disertaciją "Lietuvos KP veikla vystant teatrinį meną respublikoje (1966-1980 m.), humanitarinių mokslų daktaras.
Nuo 1981 m. Šiaulių universiteto dėstytojas, 1988 m. docentas, 2012 m. suteiktas profesoriaus vardas. 1993–1995 m. stažavosi ir dėstė Varšuvos universitete, kartu dienraščio „Šiaulių kraštas“ korespondentas Lenkijoje. Be to, Šiaulių universiteto gimnazijos mokytojas.
2016-2020 m. Seimo narys. Nuo 2020 m. Lietuvos valstiečių ir žaliųnų frakcijos referentas.
Brihadrathų dinastija
Magadhą pagal tradiciją legendiniais laikais įkūrė Puru genties palikuonys. Džarasandha, vienas genties palikuonių, Mahabharatoje pristatomas kaip „Magadhos imperatorius valdantis visą Indiją“. Jo įpėdiniai, pagal Vaju Puraną valdė Magadhą dar tūkstantį metų, kol jų nepakeitė Pradjotų dinastija. Nėra jokių istorinių įrodymų, patvirtinančių šį teiginį, tačiau šie valdovai yra paminėti hinduistiniuose, budistiniuose ir džainų tekstuose.
Juan Pablo Raba
Juan Pablo Raba (1977 m. sausio 14 d. Bogota, Kolumbija) – Kolumbijos aktorius.
Argentinoje jis turėjo daug skirtingų darbo vietų, bet joks darbas jo netenkino, kol jis neperskaitė knygos „Alchemikas“. Vėliau jis sugrįžo į Kolumbiją, ir ten dirbo modeliu. Vėliau dirbo animatoriumi.
Nefertarė
thumb|250px|Nefertarės atvaizdas kapo sienoje
Nefertarė Meritamun (reiškia „gražioji draugė“; „mylima Maat (įstatymų deivės)“ gyveno apie 1300–1250 m. pr. m. e.) – pagrindinė Egipto faraono Ramzio II žmona, viena žymiausių Egipto karalienių (greta Hačepsutos, Kleopatros ir Nefertitės). Jos kapavietė yra didžiausia ir pati įspūdingiausia Karalienių slėnyje. Ramzis II taip pat pastatė mažąją Abu Simbelio šventyklą Nubijoje kaip jų meilės simbolį. Nefertarė dažnai vaizduota šalia Ramzio II (apie 1279−1213 m. pr. m. e.) bent ankstyviausiais 20 jo valdymo metais. Ramzis II pastatė didelį kapą Nefertarei Karalienių slėnyje (prie Tėbų). Nefertarė tikriausiai buvo tik antra sudievinta gyvenimo metu Egipto karalienė (po karalienės Tijos).
Pavadinimai
Nefertarė turėjo gausybę titulų tokių kaip: Meilės Saldumas, Gracijos Dama, Didžiojo Karaliaus Žmona, Dviejų Žemių Valdovė, Visų Žemių Valdovė, Stipriojo Buliaus (Ramzio II) Žmona, Dievų Žmona, Aukštutinio ir Žemutinio Egipto valdovė.
Paprastieji dančiai
Paprastieji dančiai (Dentex) – jūrinių karosų (Sparidae) žuvų gentis.
Šambarava
Šambarava – kaimas Jurbarko rajono savivaldybėje, į šiaurę nuo Stakių, dešiniajame Mituvos krante.
Danijos futbolo varžybos 1980–1981 m.
Danijos futbolo varžybos 1980–1981 m.
Vaikų Eurovizijos dainų konkursas 2011 m.
'''2011 m. vaikų Eurovizijos dainų konkursas''' – 9-asis vaikų Eurovizijos dainų konkursas, kuris 2011 m. gruodžio 3 d. įvyko Armėnijoje, Jerevane.
Dalyviai
250px|thumb|right|{{legend|#22B14C|Dalyvaujančios šalys}}{{legend|#FFC20E|Šalys, nedalyvaujančios 2011 metų konkurse}}
250px|thumb|right|[[russia|🇷🇺 Ekaterina Ryabova]] 250px|thumb|right| [[Candy (grupė)|Candy]]
Liepos 15 d. EBU pranešė, kad 12 šalių dalyvaus būsimame konkurse. San Marinas iš pradžių skelbė dalyvaus, o Latvija, Serbija ir Malta pasitraukė. Rugpjūčio 15 d. buvo paskelbta, kad Bulgarija, kuri grįžta po dvejų metų pertraukos, dalyvaus konkurse. Rugsėjo 9 d. Latvija atšaukė savo sprendimą pasitraukti iš konkurso. Tačiau spalio 7 dieną buvo paskelbta, kad San Marinas nedalyvaus konkurse Armėnijoje, nes jie negalėjo rasti konkursui tinkamą dalyvį, tikėdamiesi siųsti atstovą į 2012 m. konkursą. Todėl iš iš viso 13 šalių dalyvavo konkurse, kuris vyko Armėnijoje.
Dalyvių sugrįžimai
Šiais metais buvo ir dalyvių sugrįžimų, nors ETS to neleidžia. Dalyvių negrįžimo taisyklė buvo sulaužyta jau nuo 2012 m.
Antanas Rūkas
Antanas Rūkas (1907 m. rugsėjo 23 d., senuoju stiliumi rugsėjo 10 d. Šiauliuose – 1967 m. liepos 21 d. Čikagoje, JAV) – Lietuvos rašytojas, aktorius, režisierius, žurnalistas, redaktorius.
Biografija
1927 m. baigė Šiaulių mokytojų seminariją. 1933–1939 m. Vytauto Didžiojo universitete studijavo prancūzų, rusų kalbos ir teatro meną.
1935–1938 m. leidinių „Bendras darbas“ ir „Talka“ techninis redaktorius, 1939–1940 m. – žurnalų „Moksleivių varpai“ ir „Varpas“ redaktorius, Lietuvių rašytojų draugijos reikalų vedėjas. 1940 m. dirbo „Lietuvos žinių“ redakcijoje. 1941–1944 m. vaidino Vaidilos teatre. 1944 m. pasitraukė i Vokietiją. Nuo 1949 m. gyveno JAV. 1965–1966 m. žurnalo „Sėja“ redaktorius.
Nuo 1938 m. priklausė Lietuvių rašytojų draugijai ir Lietuvos žurnalistų sąjungai.
Dramos teatro, kultūros klausimais rašė į leidinius „Mūsų momentas“, Lietuvos žinios, „Kultūra“, „Moksleivis“, „Varpas“, „Jaunimas“, „Lietuvos ūkininkas“, „Dienovidis“, „Lietuvos aidas“, „Vilniaus balsas“. Gyvendamas Vokietijoje ir JAV bendradarbiavo leidiniuose „Mintis“, „Žiburiai“, „Lietuvių žodis“, „Draugas“, „Naujienos“, „Darbas“.
Vaičius
Vaičius − lietuviška vyriškos giminės pavardė.
Šios pavardės moteriškosios giminės formos yra: Vaičienė (ištekėjusi moteris) ir Vaičiūtė (mergautinė pavardė).
Pavardę turi šie garsesni asmenys:
Baleliai (Vilnius)
Baleliai – kaimas Vilniaus rajono savivaldybėje, 5 km nuo Rukainių.
Achaetogeron
Achaetogeron – astrinių (Asteraceae) šeimos augalų gentis.
Bu Saada
Bu Saada  – miestas šiauriniame Alžyre, Msilos vilajoje, 245 km į pietus nuo Alžyro miesto. 116,3 tūkst. gyventojų (2007 m.).
Šalia Bu Saados yra urvai su priešistoriniais piešiniais.
Jautakiai
Jautakiai – kaimas Mažeikių rajono savivaldybėje, 2 km į pietryčius nuo Bugenių. Kaime yra piliakalnis, vandens malūnas.
thumb|left|260px|[[Jautakių piliakalnis iš pietryčių pusės]]
Varnutė (Jonava)
Varnutė – vakarinė Jonavos miesto dalis, esanti ties Žemaitės gatve ir į pietus, pietiniame Juodmenos krante. Šiaurėje prieina Melnytėlė, pietuose – Rimkai.
Litera
thumb|350px|Literos (spaudmenų kasoje) ir jomis rėmelyje surinktas tekstas Litera – praeityje spaudoje naudota metalinė kaladėlė su iškilu veidrodiniu simbolio atvaizdu. Patepus dažais ir priglaudus, simbolis atsispausdavo popieriuje. Tekstas iš literų buvo renkamas į specialią, tam skirtą formą. Iš pradžių tai buvo daroma rankomis. Tai buvo labai paplitęs masinio spausdinimo būdas ir dar neseniai literomis tebebuvo renkamos sudėtingos formulės ar tekstai su daug lentelių. Šiuo metu šis spausdinimo būdas naudojamas ypatingai retai.
Atradimo istorija
Nėra visiškai aišku, kas pirmas išrado metalo spaudmenis. Aišku tik, kad modernus spaudos būdas buvo išrastas ne iš karto ir ne vieno žmogaus. Tuometinė epocha iškėlė uždavinį patenkinti sparčiai didėjančią knygų paklausą, o to negalėjo padaryti ksilografinė spauda. Spaudos patobulinimo būdų atkakliai buvo ieškoma daugelyje Europos vietų.
Dėl spaudos išradimo pirmenybės ir garbės varžosi daug Europos nacijų ir miestų. 1444 m. Avinjone (Prancūzijoje) Prahos auksakalys Prokopas Valdfogelis mokęs „meno rašyti mechaniniu būdu“, naudodamas 48 metalo literas ir įvairius instrumentus bei įrengimus. Tačiau ar buvo šis menas giminingas spaudai, nežinoma. Tarp Gutenbergo konkurentų minimas ir Briugės miesto (Flandrijoje) spaustuvininkas Janas Britas. Į spaudos išradėjus pretenduoja ir italas Pamflijus Kastaldis, kurio garbei jo tautiečiai yra pastatę paminklą.
461 m.
461 m. buvo nekeliamieji metai, prasidedantys šeštadienį pagal Grigaliaus kalendorių.
Litera
Atradimo istorija
Daug artimesnė tiesai yra spaudos išradimo versija, pateikta Johano Kelhofo knygoje „Kelno kronika“, išspausdintoje 1499 m. Autoriaus nuomone, pirmasis spaustuvininkas, panaudojęs judamas literas, buvo Mainco miestetis, vardu Johanas Gutenbergas.
461 m.
Gimtadieniai
Nedatuota
Litera
Atradimo istorija
Apie Johano Gutenbergo gyvenimą žinoma labai nedaug. Nagrinėjant jo biografiją ir veiklą galima remtis tik keliais lakoniškais dokumentais. Iki šiol nėra nustatyta net tikroji jo gimimo data. Manoma, kad jis gimė arba 1394, arba 1397, arba 1399, arba net 1400 m. Maince, aristokratų šeimoje. Gimtajame mieste jis išmoko auksakalio amato, tapo patyrusiu metalo ir akmens raižytoju. Tai turėjo didelės reikšmės jo būsimam išradimui.
Dėl XV a. Maince vykusios kovos tarp aristokratų ir smulkiosios buržuazijos Johano šeima buvo priversta palikti gimtąjį miestą. Johanas Gutenbergas pateko į Strasbūrą. Ten jis gyveno apie 10 metų, kas yra patvirtinta įvairiais to meto dokumentais. Jis dirbo auksakaliu, gamino veidrodžius. Buvo labai talentingas ir gabus žmogus, ir dėl to buvo labai gerbiamas. 1438 m. jis kartu su keliais mokiniais įkūrė savotišką komercinę kompaniją.
Strasbūre Gutenbergas išrado spaudą, o praktiškai ją įgyvendino grįžęs į Maincą. Jis sukūrė metalinių spaudmenų gamybos ir jų liejimo specialių prietaisų technologiją, rankines spausdinimo stakles (presą) bei pagamino dažus atspaudams gauti.
Vėliau literų rinkimą rankomis pakeitė našesni spausdinimo būdai, renkamą tekstą įvedant panašia į kompiuterio klaviatūra. Viena pirmųjų tokių mašinų buvo linotipas: klaviatūra surinktą teksto eilutę ji nuliedavo iš metalo (įvedus ne tą simbolį, eilutę reikėdavo perrinkti). Tačiau net ir dabar, įvedant duomenis klaviatūra į kompiuterį, lietuvių kalba neretai pasakoma, jog tekstas „renkamas“. Šis žodis greičiausiai likęs nuo laikų, kai literos iš tiesų buvo imamos rankomis ir surenkamos į bloką.
Literų gamyba
thumb|Litera Liejimo pavyzdžių Gutenbergas galėjo matyti to meto monetų kalyklose. Norint lieti spaudmenis, visų pirma tam reikėjo sukurti specialų patogų prietaisą.
Literų gamybos prietaisas (sukurtas Strasbūre) yra stačiakampė liejamoji forma atidaromomis sąvaromis. Jos apačioje įdedama matrica (motis), metalo plokštelė, į kurią prieš tai raidės akelė įspaudžiama puansonu, turinčiu iškilų raidės reljefą (raidės atvaizdas puansone yra atvirkščias). Įdėjus matricą, liejamoji forma uždaroma tartum nedidelė viršuje atvira dėžutė ir pripildoma lydyto švino. Metalas sukietėja ir susidaro metalinė lazdelė su iškilaus reljefo raidės akele viename gale (taip pat veidrodinis raidės vaizdas). Ši lazdelė ir yra spaudmuo, kuriuo spausdinama. Jis gali būti naudojamas tiek kartų, kiek reikia vieno tipo spaudmenų.
Puansonams gaminti buvo reikalingas kietas metalas – plienas, matricoms minkštas – varis, o metalas spaudmenims lieti privalėjo turėti tokių savybių, kokių neturi nė vienas gamtos metalas. Po ilgų bandymų Gutenbergas pasirinko lydinį, sudarytą iš 70 dalių švino, 25 dalių alavo ir 5 dalių stibio. Tai buvo toks teisingas sprendimas, jog tolesnei spaudmenų liejimo technologijai prireikė tik nedidelių pakeitimų.
Spausdinant metaliniais spaudmenimis, nebetiko paprastas rašalas, kuris buvo naudojamas, spausdinant ksilografines knygas. Gutenbergo tipografinai dažai buvo gaminami, kaip ir vėlesniais amžiais, iš suodžių ir sėmenų aliejaus.
Spaudmenų kasa
Literomis renkantis darbininkas dirba su spaudmenų kasa – nuožulniai pastatyta, neuždengta gelda, suskirstyta į skyrius arba įvairaus dydžio (priklausomai nuo raidės naudojimo dažnumo), tačiau vienodo gilumo (maždaug vieno colio – 2,5 cm) dėžutes. Kad būtų patogiau, spaudmenų kasa suskirstoma į dvi dalis – viršutinę kasą su skyriais didžiosioms raidėms ir skyrybos bei kitokiems ženklams ir apatinę kasą – mažosioms raidėms. Viršutinės kasos skyriai išdėstyti pagal abėcėlę nuo A iki Z, o apatinėje kasoje dažniausiai naudojamos raidės sudedamos į skyrius arčiau rinkėjo rankos.
Rinkėjas, turėdamas prieš akis ant lentelės pritvirtintą lapą su renkamu tekstu, laikydamas vienoje rankoje rinktuvą (specialų, greičiausiai taip pat Gutenbergo sukurtą pagalbinį prietaisą), kita ranka surinkdavo jame teksto eilutę, o po to perkeldavo ją į spausdinamąją formą.
Surinkto teksto spausdinimas
Spausdinimas buvo sunkus darbas. Dirbantys prie staklių drbininkai turėjo būti tikslių ir koordinuotų judėsių ir didelės fizinės jėgos. Didelėse spaustuvėse buvo pasidalijama darbu. Dirbo ten trijų rūšių darbininkai: rikėjai, dažytojai ir presuotojai. Be šių pagrindinių darbų buvo ir pagalbinių, kuriuos dažniausiai atlikdavo mokiniai.
Didelėse spaustuvėse, kuriose veikė 3-4 staklės, dar dirbo ir specialus korektorius ir vyresnysis darbininkas – faktorius: jis žiūrėjo tvarkos ir tikrino darbininkų bei mokinių darbą.
Popierius spausdinimui literomis
Prieš pradedant spausdinti, buvo paruošiamas popierius. Sausas popierius prastai sugeria dažus, todėl jį drėkino. Sudrėkintą užklodavo makulatūra, iš viršaus prispausdavo medine lenta ir sunkiais akmenimis, kad drėgmė vienodai susigertų į visus lapus. Po 7-8 valandų popierius būdavo paruoštas.
Evenkų rajonas
Evenkų rajonas arba Evenkija – Krasnojarsko krašto rajonas, esantis šiaurinėje krašto dalyje. Administracinis centras – Tura.
Sudarytas 2007 m., prijungus Evenkų autonominę apygardą prie Krasnojarsko krašto.
Geografija
Rajonas ribojasi su Jakutija ir Irkutsko sritimi rytuose, su Taimyro rajonu šiaurėje, su Turuchansko rajonu vakaruose, su Kežmos, Bogučanų, Motygino ir Severo Jeniseiskio rajonais pietuose. Evenkų rajonas užima 32 % Krasnojarsko krašto ir 4,5 % Rusijos ploto. Nusidriekęs iš šiaurės į pietus 1500 km, plotis 800–850 km. Šalia Vivio ežero yra Rusijos geografinis centras.
Visa rajono teritorija yra Vidurio Sibiro plokščiakalnyje (aukštis iki 831 m), šiaurėje siekia Putorano plynaukštę. Rajono upės priklauso Jenisiejaus baseinui: Akmenuotoji Tunguska (su Kamo, Velmo, Tetere, Čunia), Žemutinė Tunguska (su Ejka, Kočečiumu, Vivi, Tutončana, Severnaja, Ilimpėja, Nidymu, Taimura, Učamiu), taip pat yra Viliujaus ištakos. Gausu ežerų (Jesėjus, Čeko, Vivi, Niakšingda, Diupkunas).
Klimatas itin kontrastingas: liepą temperatūra siekia +13–15 °C, sausį -34–38 °C. Vidutinis metinis kritulių kiekis ~400 mm.
Gyventojai
Tautinė sudėtis (2002 m.):
Björk
Björk Guðmundsdóttir (g. 1965 m. lapkričio 21 d.) yra Islandijos dainininkė-dainų kūrėja, kompozitorė, aktorė ir muzikos prodiuserė. Ji buvo nominuota 13 Grammy apdovanojimų, Academy apdovanojimui ir dviem Auksinio gaublio apdovanojimams (įskaitant vieną už vaidinimą).
Ji geriausiai žinoma dėl savo išraiškingo vokalo ir domėjimosi daugybe muzikos stilių, įskaitant pop, alternatyvų roką, džiazą, ambient, elektroninę ir įvairių šalių liaudies muziką, įsidėmėtini ir jos ekscentriški sceniniai kostiumai. Björk yra laimėjusi daugybę apdovanojimų. Atlikėjos žinomiausios dainos yra jos debiutinis singlas, kelios dainos, kurioms pavyko įkopti į Didžiosios Britanijos top 10. Kelios iš jų susilaukė sėkmės ir Amerikos moderniojo roko radijo stotyse: "Human Behaviour", "It's Oh So Quiet", "Army of Me" ir "Hyperballad".
Jos įrašų kompanija, One Little Indian 2003 metais pranešė, kad Björk jau yra pardavusi 15 mln. įrašų visame pasaulyje. Gegužės 8 d. Atlikėja buvo 36 vietoje VH1 "100 geriausių: moterys rokenrole" ir 8 vietoje MTV "22 geriausi balsai pasaulyje". 2008-aisiais atlikėja koncertavo Vilniuje, Vingio parke.
Ankstyvoji kūryba
Björk paveikė pankroko banga; keturiolikos ji sukūrė mergaičių pankroko grupę Spit and Snot, vėliau (1979 m.) – jazz fusion grupę pavadinimu Exodus. Būdama penkiolikos (1980 m.) Björk baigė muzikos mokyklą ir po metų su bosistu Jakob Magnússon sukūrė dar vieną grupę, pavadinimu Jam-80, su kuria išleido singlą Bítið Fast í Vítið ir albumą Miranda.
Vėliau Björk kūrė su Einar Örn Benediktsson ir Einar Melax iš Purrkur Pillnikk bei su Guðlaugur Óttarsson, Sigtryggur Baldursson ir Birgir Mogensen iš Þeyr. Po dviejų savaičių repeticijų ir naujų dainų kūrimo jie, pasivadinę KUKL (isl. „burtai“), nusprendė tęsti savo bendradarbiavimą muzikos srityje ir toliau kurti muziką, kurią kai kas įvardina panašią į gotų muziką. Björk pradėjo reikštis pirmieji jos dainavimo stiliaus ypatumai, kurie vėliau taps jos „vizitine kortele“ – staugimas, kaukimas ir klykimas.
KUKL koncertavo Islandijoje su anarchistine Jungtinės Karalystės pankroko grupe Crass, vėliau patys aplankė Jungtinę Karalystę, koncertuodami su Flux of Pink Indians. Grupė sukūrė dar du albumus: The Eye (1984 m.) ir Holidays in Europe (1986 m.). 1986 m. vasarą keli KUKL nariai pasitraukė iš grupės, norėdami sukurti savąją pavadinimu Pukl, vėliau pervadintą į The Sugarcubes.
The Sugarcubes
The Sugarcubes pirmasis singlas „Ammæli“ (isl. „Gimtadienis“) tapo dideliu hitu Didžiojoje Britanijoje ir JAV. Grupe pradėjo domėtis didžiosios įrašų kompanijos. Grupė pasirašė kontraktus su One Little Indian (Didžioji Britanija) ir Elektra Records (JAV) bei 1988 metais įrašė pirmajį albumą Life's Too Good. Šio albumo dėka The Sugarcubes tapo pirmąja Islandijos grupe, susilaukusia tokio didelio pripažinimo.
Būdama šioje grupėje, Björk taip pat dalyvavo kituose projektuose. Su bebop grupe Trio Guðmundar Ingólfssonar ji įrašė Gling-Gló, išleistą Islandijoje. Dainininkė taip pat dainavo 808 State albume ex: el. Bendradarbiavimas su šia grupe ją sudomino house muzika.
Solo karjeros pradžia: 1992-1996
Tarp Björk ir Einar Örn įsivyravo įtampa, taigi 1992 m. The Sugarcubes iširo. Björk persikėlė į Londoną ir pradėjo svarstyti apie solo karjerą. Pagaliau ji pradėjo dirbti su prodiuseriu Nellee Hooper, kuris be kita ko prisidėjo ir prie Massive Attack kūrybos. Dainininkės ir prodiuserio bendradarbiavimas leido Björk išleisti pirmąjį solinį albumą Debut (1993 m.) ir hit’ą Human Behaviour. Albumas sulaukė pripažinimo ir JAV tapo platininiu. Debut buvo sudėtos dainos, kurias Björk sukūrė paauglystėje, taip pat ir nauji kūriniai.
Debut sėkmė leido Björk bendradarbiauti ir su kitais atlikėjais. Ji dirbo su David’u Arnold’u prie Play Dead, kuris buvo 1993 m. filmo „The Young Americans“ garso takelis, taip pat su alikėjo Tricky projektu Nearly God. Björk netgi sukūrė dainą „Bedtime Story“ Madonnai.
1994 m. Björk grįžo į studiją dirbti prie savo naujojo solinio albumo, taip pat su atlikėju Tricky, grupe 808 State ir elektroninės muzikos prodiuseriu Howie B. Į albumą Post buvo sudėtos dainos, atspindinčios Björk santykius, dainos apie meilę (viena iš jos mėgstamiausių temų) ir kt. Kaip ir Debut, šios dainos daugiausia buvo parašytos per pastaruosius metus.
1995 m. albumas Post jau buvo paruoštas; jis buvo išleistas birželį ir tapo antruoju Didžiosios Britanijos top’uose ir platininiu JAV. 1997 m. sausį buvo išleistas albumas Telegram, į kurį buvo sudėti remiksai iš Post.
„Homogenic“ ir "Vespertine": 1997-2002
Björk albumas „Homogenic“, išleistas 1997 m., toliau tęsė atlikėjos muzikines paieškas. Šį albumą reklamavo daugybė singlų, kuriems remiksus kūrė daugybė garsių atlikėjų, tokių kaip Plaid, Funkstorung, Alex Empire ir kt.
2000 m. Björk suvaidino pagrindinį Selmos vaidmenį Larso Von Triero filme "Šokėja Tamsoje“ ir pelnė geriausios aktorės auksinę palmės šakelę Kanų Kino Festivalyje. Tais pačiais metais buvo išleistas ir Bjork sukurtas šio filmo garso takelis.
2001 m. pasirodė intymus ir jausmingas albumas "Vespertine“. Jį įrašyti Bjork padėjo elektronikos genijai Matmos, Zeena Parkins. Albumą lydėjo didžiulis pasaulinis turas, po kurio atlikėja nusprendė išleisti albumą "Greatest Hits“ (2002 m.).
Medulla: 2003-2006
Vėliau Björk išleido daugybę koncertinių DVD įrašų, koncertinių albumų, rinkinių, dokumentinių įrašų ir kitos medžiagos, o 2004-ųjų rugpjūtį pasirodė naujas albumas "Medulla“, kaip vokalinis albumas. Jis debiutavo 14 JAV albumų topo vietoje. Jį įrašyti padėjo Dokaka, Matmos, Mark Bell, Rahzel ir kiti žinomi muzikos pasaulio atstovai.
2004 m. vasarą Bjork atliko dainą "Oceania" per "Atėnų Vasaros Olimpiados" atidarymo ceremoniją. 2005 m. Bjork sudalyvo kuriant meninų filmą apie japonų kultūra "Drawing Restraint 9", kuriam sukūrė ir albumo garso takelį. 2005 m.spalį atlikėja buvo apdovanota "Įkvėpimo prizu" per Q Magazine apdovanojimus.
Raundvudas
Raundvudas (airiškai – An Tochar, angl.- Roundwood) – miestelis Airijoje, Viklou grafystėje. 2002 m. miestelyje gyveno 518 gyventojų. Miestelis yra 238 metrai virš jūros lygio.
Bingeliai
Bingeliai – kaimas Varėnos rajono savivaldybės vakarinėje dalyje, 3 km į pietryčius nuo Merkinės, Dainavos girioje. Praeina keliukas iš Merkinės į Puvočius. Apylinkėse rasta pilkapių.
Björk
Volta: 2007-2011
6-asis albumas "Volta" buvo išleistas 2007 m. gegužę, kuris debiutavo devintoje JAV albumų vietoje, tai pirmasis Bjork TOP 10 albumas JAV, UK albumas debiutavo septintoje vietoje. Vėliau Bjork surengė aštuoniolikos mėnesių "Voltaic" turą, išleido turo DVD 2009 m. 2010 m. ji buvo apdovanota prestižiniu "Polar Music Prize" apdovanojimu. Bjork pasirodė ir "Dirty Projectors", "Antony and the Johnsons" albumuose.
Biophilia: 2001-2014
2011 m. naujuoju albumu tapo "Biophilia", kuris buvo išleistas spalio mėn. 2011 m. Tai buvo aplikacinis albumas, atspindintis naujas technologijas, mokslą ir gamtą. Kiekvienai dešimt dainų buvo sukurta mobili aplikacija. Bjork surengė dvejų metų trukmės "Biophilia" turą.
Bingeliai
Istorija
XIX a. pab. Bingeliai pateko į Trakų apskrities Merkinės valsčių, buvo Merkinės dvaro valda.
Björk
Biophilia: 2001-2014
2014 m. pasirodė "Death Grips" albume.
Vulnicura: 2015-2017
2015 m. sausio 20 d. po nutekėjimo į internetą Björk išleido savo devintąjį solinį albumą "Vulnicura". Taip pat 2015-2017 metais vyko pasaulinis Vulnicura turas.
Utopia: 2015-2017
2017 m. rugsėjo 15 d. buvo pristatytas pirmasis singlas "The Gate" iš lapkričio 24 d. išleidžiamo albumo "Utopia". Lapkričio 15 d. išleistas antrasis singlas, "Blissing Me".
Grammy nominacijos
Björk buvo nominuota trylikai Grammy apdovanojimų. Dauguma jų buvo už jos albumus ir video klipus.
Academy apdovanojimai
2001 – Geriausia originali daina filmo garso takeliui – "I've Seen It All" – Nominuota
Glūkas (ežeras)
Glūko ežeras yra Varėnos rajone, 4 km į šiaurės rytus nuo Senosios Varėnos, 0,7 km į šiaurės vakarus nuo kelio. Ežero ilgis iš šiaurės vakarų į pietryčius – 1,39 km, plotis – iki 0,67 km. Altitudė 109,5 m. Glūko ežeras ypatingas skaidriu vandeniu, dideliais (iki 37 m) gyliais, stačiais, sausais ir mišku apaugusiais krantais. Ežerą supa Varėnos ir Glūko miškai. Iš Glūko ežero išteka V-1 upeliukas, už keliasdešimties metrų įtekantis į Varėnio ežerą. Vakariniame ežero krante įsikūręs Glūko kaimas.
Žuvys
Ežeras labai traukia žvejus, nes garsėja stambiais ešeriais, karšiais ir lydekomis. Tačiau ežeras, kaip ir dauguma giliavandenių, gana įnoringas ir sunkiai prognozuojama, kuri žuvų rūšis kibs. Paskutiniais metais jame tiek išplito aukšlės, kad pradėjo trūkti maisto kitoms žuvims. Todėl ežere rengiamos sportinės aukšlių gaudymo varžybos.
Apylinkės
Netoli ežero yra Glūko girininkijos pastatas. Glūko miške buvo įrengta Lietuvos valstybinė džiovos sanatorija, 1944 m. sugriauta vokiečių. Greta yra Varėnės ežeriukas, per kurį prateka Varėnė. Į šiaurę nuo ežero yra žemyninių kopų, vietomis dar išliko lekiojančio smėlio ploteliai. Šalia Glūko ežero yra kelios akmens ir geležies amžių gyvenvietės, kuriose rasta kultūriniai sluoksniai, titnaginių radinių, keramikos šukių ir pan. .
Žodžio kilmė
Ežerėvadis Glū̃kas (ir nuo jo padarytas Glūkáitis) laikomas slavizmu iš ir  („atkampus, nuošalus, gūdus, aklinas“).
Mikorizė
Mikorizė ( – grybas, rhiza – šaknis) – šaknų simbiozė su grybais. Ji būdinga ir žoliniams augalams, ir medžiams.
Mikorizė yra endotrofinė ir ektotrofinė:
Fasadas
thumb|200px|Choinos rotušės fasadas
Fasadas – išorinė pastato dalis. Fasadas gali būti pagrindinis, šoninis, galinis, gatvės, kiemo.
Arnis Mednis
Arnis Mednis (g. 1961 m. spalio 18 d.) – Latvijos muzikantas, dainų autorius. 2001 metais atstovavo Latviją „Eurovizijos“ dainų konkurse su nuotaikinga daina „Too much“. Su 16 taškų (po 8 skyrė Lietuvos ir Estijos žiūrovai) atlikėjas užėmė 18 vietą.
Mokėsi Latvijos Jazepo Vytuolio muzikos akademijoje.
Muzikinę karjerą pradėjo 1980 metais, kai įkūrė grupę Odis. 1990 metais laimėjo muzikos konkursą Liepājas dzintars, vėliau dalyvavo festivaliuose Jūrmaloje ir Sopote. Arnis yra keleto konkursų laureatas, iki šiol išleido šešis solinius albumus.
Abu Kiras
Abu Kiras  – miestas šiaurės Egipte, Nilo deltoje, Aleksandrijos muchafazoje. Įsikūręs 23 km į šiaurės rytus nuo Aleksandrijos, Abu Kiro kyšulyje, Viduržemio jūros Abu Kiro įlankos pakrantėje. Yra kurortas.
Istorija
Miestas pavadintas krikščionių kankinio Šv. Kyro Aleksandriečio garbei. Netoli Abu Kiro yra senovinio Kanopo miesto vieta. 1798 m. Abu Kiro įlankoje įvyko Abu Kiro jūrų mūšis tarp Prancūzijos ir Britanijos.
Liudvikas Ruikas
Liudvikas Ruikas (1938 m. gegužės 13 d. Gintališkė, Kretingos apskritis – 2004 m. spalio 5 d. Vilnius) – Lietuvos fotožurnalistas, redaktorius, fotografas menininkas.
Irena Buivydaitė-Kupčinskienė
Irena Buivydaitė-Kupčinskienė (g. 1954 m. balandžio 27 d. Šiauliuose) – prozininkė, vertėja.
Liudvikas Ruikas
Biografija
1962 m. Vilniaus universiteto Istorijos ir filologijos fakultete baigė žurnalistikos specialybę.
Irena Buivydaitė-Kupčinskienė
1977 m. VU baigė anglų kalbą ir literatūrą. Gyvena Alytuje. Dėsto anglų kalbą Alytaus kolegijoje.
Liudvikas Ruikas
Biografija
1962–1988 m. žurnalo „Švyturys“ fotografijos skyriaus vedėjas-redaktorius, 1989–1994 m. laikraščio „Pozicija“ fotokorespondentas.
Nuo 1976 m. Tarptautinės meninės fotografijos federacijos fotografas. 1969 m. Lietuvos fotografijos meno draugijos steigiamojo komiteto narys, šios draugijos valdybos ir žiuri komisijų narys, Lietuvos žurnalistų sąjungos Fotografijos sekcijos pirmininko pavaduotojas.
Prototipas
thumb|right|[[Antrasis pasaulinis karas|Antrojo pasaulinio karo laikų 90 mm prieštankinės savaeigės Kanonenjagdpanzer prototipas Vokietijos Tankų muziejuje]] thumb|right|KTM [[motociklas|motociklo, negaminto serijiniu būdu, prototipas]] Prototipas (iš πρωτότυπον (prototypon) 'archetipas, originalas', iš πρώτος (protos) 'pirmas' + τύπος (typos) 'įspaudas') – pirmasis egzempliorius, pavyzdys, pagal ką daromi visi vėlesni tokie objektai. Ši sąvoka dažnai naudojama technikoje ir kitur.
Prototipai mašinų ir kitokių įtaisų kūrime
Kuriant naujas sudėtingas mašinas visada aktualus klausimas, ar naujai sukonstruota mašina veiks taip, kaip norima. Tai sužinoma išbandžius pirmąjį pagamintą egzempliorių (prototipą). Prototipo išbandymas leidžia išsiaiškinti esamus konstrukcijos trūkumus ir juos pataisyti gaminant tolesnius egzempliorius.
Prototipų gaminimas paprastai labai brangus, ir kaina dar padidėja, jei aptinkama daug trūkumų, kuriuos pataisius tenka gaminti antrąjį patobulintą prototipą, jį vėl bandyti ir vėl taisyti išlikusius senus trūkumus ir galbūt atsiradusius naujus.
Siekiant atpiginti kūrimą naudojama rapid – prototyping (kitaip dar rapid application development) metodika. Pagal šią metodiką pirmasis prototipas neturi visų reikiamų būsimo objekto techninių ypatybių. Imamas ankstesnės konstrukcijos gaminys, jame įdiegiamos techninės naujovės, kurios, spėjama, kels daugiausia problemų, ir gautas „dalinis prototipas“ išbandomas. Daliniuose prototipuose išbandžius visas technines naujoves daromas tikrasis prototipas, kuriame panaudotos visos reikiamos ir išbandytos naujovės.
Tas prototipas, kuris jau nebeturi konstravimo defektų ir pagal kurį galima pradėti serijinę gamybą dažnai vadinamas modeliu.
Antanas Rudis
Antanas Juozas Rudis (1911 m. sausio 14 d. Čikagoje, Ilinojaus valst., JAV – 2012 m. gruodžio 10 d.) – Amerikos lietuvių visuomenės veikėjas ir filantropas.
Biografija
Trečios kartos Amerikos lietuvis Antanas Juozas augo Čikagoje. Ilinojaus technikos institute baigęs inžinerijos mokslus ir, įgijęs patirties, įsteigė savo plieno gaminių įmonę Rockwell Engineering Co.
Nepaisant didelio užimtumo versle, aktyviai dalyvavo Amerikos lietuvių visuomeniniame gyvenime: nuo 1943 metų – ALT'o centro valdybos narys, o 1965–1967 m. pirmininkas. Nuo 1955-ųjų – Lietuvių prekybos rūmų pirmininkas, JAV Lietuvių Bendruomenės tarybos narys, BALF'o direktorius, taip pat Romos katalikų federacijos pirmininkas.
1954 m. A. Rudis iš arkivyskupo Skvirecko gavo pavedimą saugoti Popiežiaus Pijaus XII bulę apie šv. Kazimiero paskelbimą Lietuvos jaunimo globėju. Bulę Rudžiai atvežė į Vilnių ir 2001 m. Arkikatedroje perdavė kardinolui A. J. Bačkiui.
Lietuvos ekonomistų asociacija
Lietuvos ekonomistų asociacija – Lietuvos visuomeninė organizacija, vienijanti ekonominį išsilavinimą turinčius asmenis arba ekonomistus praktikus, studentus ar jų formalizuotas grupes Lietuvoje ir užsienyje.
Istorija
Įkurta 1990 m. kaip Ekonominių studijų draugijos, veikusios 1929–1940 m. ir Ekonomistų draugijos, veikusios 1934–1940 m. veiklos tesėja, perregistruota 1996 m. Nuo 1992 m. Tarptautinės ekonomistų asociacijos (International Economic Association), įkurtos 1950 m. narė.
Veikla
Veiklos pagrindinis tikslas – plėtoti ekonominę teoriją formuojant nacionalinę ekonomikos politiką, telkiant ekonomistų kūrybines galias, ginti jų profesinius interesus. Veiklos sritys: mokslinio tyrimo darbai, ūkio praktikos analizė, ekonominė informatika, konsultacinė, ekspertinė veikla, vadyba, profesinis švietimas, mokymas, ekonominė etika, kvalifikacijos kėlimas, ryšiai su užsieniu, kultūrinė, mokslinė, švietėjiška pagalba ir kita. 2006 m. buvo apie 500 narių, atstovaujančių beveik visiems Lietuvos Respublikos regionams ir įvairioms šalies ūkio šakoms.
Struktūra
Asociacijai vadovauja valdyba, kurios narių skaičių nustato ir renka suvažiavimas, valdybai vadovauja prezidentas.
Mesenija
Mesenija  – istorinė Graikijos sritis Peloponeso pusiasalio pietvakarinėje dalyje. Dabar egzistuoja to paties pavadinimo Mesenės nomas, kurio teritorija iš dalies atitinka senąją Meseniją.